Henri Treial

Henri Treial (sündinud 28. mail 1992 Võrus) on eesti võrkpallur. 2014. aastast on ta olnud kaastatud Eesti võrkpallikoondisse ja hooajast 2024/25 mängib ta Eesti meistriliiga klubis Barrus Võru. Treial hakkas võrkpalliga tegelema kümne aastaselt Võru Spordikoolis, kus ta põhilisteks treeneriteks olid Aksel Saal ja Urmas Tali. Võru Spordikooliga võideti korra omavanuste Eesti karikavõistlused ning jõuti korduvalt Eesti meistrivõistlustel medalile. Aastatel 2007–2014 kuulus ta Eesti noormeestekoondisesse (sündinud 1991 ja hiljem), kelle treeneriteks olid Egon Edo ja Villi Vantsi. Koondisega osaleti omavanuste EM- ja MM-valikturniiridel, kuid finaalturniirile pääsu ei tagatud. Treial mängis noortekoondises ka nurgaründaja positsioonil. Treial kutsuti esmakordselt Eesti võrkpallikoondisse 2014. aasta kevadel. Oma debüütmängu tegi ta samal kevadel sõpruskohtumises Valgevene võrkpallikoondise vastu, mis kaotati 1:3. Euroopa meistrivõistluste finaalturniiril on ta kuulunud koondise koosseisu kolmel korral (2015, 2017 ja 2023). Euroopa liigas on ta saanud koondisega 2015. aasta turniiril neljanda koha. Samuti on ta esindanud Eestit 2018. aasta Challenger Cupil. Treiali koondiseaastate jooksul on olnud keskblokeerijate positsioonile väga tihe konkurents. Treial oli Võru Spordikooli kasvandik ning liitus kohaliku meistriliigaklubiga Valio Võru esmakordselt hooajal 2008/09 ning esindas klubi neljal hooajal. Klubiga osaleti Eesti meistri- ja karikavõistlustel ning Schenker Liigas, kus medaleid ei teenitud ja oldi pigem nõrgemate klubide hulgas. Hooajaks 2012/13 vahetas ta klubi ning liitus Bigbank Tartuga, kus ta mängis neli hooaega. Esimesel hooajal medalile ei tuldud, kuid teisel hooajal (2013/14) saadi Eesti karikavõistlustel ja Schenker Liigas teine koht ning tuldi Eesti meistriks. Kolmandal hooajal (2014/15) osaleti ka tugevuselt teises Eurosarjas (CEV Cupil), kus eelringist edasi ei saadud ja tugevuselt kolmandas eurosarjas (CEV Challenge Cupil), kus jäädi pidama 1/16 finaalis. Võideti Schenker Liiga ning Treial valiti liiga parimaks temporündajaks. Eesti meistrivõistlustel tuli leppida teise kohaga. Neljandal hooajal (2015/16) sarnaselt esimesele hooajale medalitele ei jõutud. Oma esimese lepingu välisklubiga sõlmis Treial hooajaks 2016/17 Tšehhi meistriliigaklubiga ČEZ Karlovarsko. Tšehhi karikavõistlustel saadi teine koht. Tšehhi meistriliiga põhiturniir lõpetati küll teisena, kuid lõpuks tuli leppida neljanda kohaga. Klubi osales ka tugevuselt teises Eurosarjas (CEV Cupil), kus alistati 1/32 finaalis Selver Tallinn ning jõuti lõpuks välja veerandfinaali. Veerandfinaalis tuli tunnistada Tours VB paremust, kes hiljem võitis sarja. Treial jätkas klubis ta teist hooaega (2017/18). Klubi osales tugevuselt kolmandas Eurosarjas (CEV Challenge Cupil), kus jäädi pidama 1/8 finaalis. Tšehhi karikavõistlustel saadi taas teine koht. Hooaeg lõpetati Tšehhi meistriks tulemisega, mis oli esimene nii Treialile kui klubile. Treial oli mõlemal hooajal meeskonna üks põhimängijatest. Hooajaks 2018/19 siirdus ta mängima Itaalia esiliigaklubisse VBC Mondovi, kus ta meeskonnakaaslaseks oli ka Eesti võrkpallikoondise nurgaründaja Kristo Kollo. Itaalia esiliiga karikavõistlustel jõuti poolfinaali. Itaalia esiliigas langeti konkurentsist veerandfinaalis ning saadi lõpuks liigas viies koht. Treial oli meeskonna põhimängijate hulgas. Hooajaks 2019/20 naasis ta kodumaale ning liitus Saaremaa võrkpalliklubiga. Klubi sai Eesti karikavõistlustel teise koha ning jõudis CEV Challenge Cupis veerandfinaali. Kohalik võrkpalli hooaeg katkestati kevadel koroonapandeemia tõttu. Treial oli taas üks meeskonna põhimängijatest. Hooajaks 2020/21 läks ta taas välismaale ning liitus Prantsusmaa esiliigaklubiga Saint-Nazaire Volley-Ball. Klubiga saadi Prantsusmaa esiliigas küll hõbemedal, kuid hooaja eel seatud eesmärki Prantsusmaa meistriliigasse tõusta sellega ei täidetud. Hooaja 2021/22 eel kaalus Treial ka karjääri lõpetamist, kuid lõpuks tuli pakkumine Belgia meistriliigaklubilt Maaseiki Greenyard, kuhu ta ka algavaks hooajaks suundus. Hooaja keskel liitus klubiga ka Eesti võrkpallikoondise sidemängija Renet Vanker. CEV Meistrite liigas jäädi pidama alagrupifaasi ja Belgia meistrivõistlustel saadi kolmas koht. Teisel hooajal (2022/23) tuli CEV Cupi veerandfinaalis Märt Tammearu koduklubi Roeselare Knacki paremust tunnistada. Sama klubi paremust tunnistati ka Belgia karikavõistluste poolfinaalis ja Belgia meistrivõistluste finaalseerias. Hooajast 2023/24 vahetas ta Belgias klubi ning liitus kohaliku liiga endise põhikonkurendi, Roeselare Knackiga. Belgias võideti kõik osaletud sarjad: Belgia karikas, liigakarikas ja meistritiitel. CEV Meistrite liigas saadi oma alagrupis ühe võidu ja viie kaotusega viimane koht ning play-off '​i ei pääsetud. Treial oli läbi hooaja meeskonna üks põhimängijatest ning Belgia meistriliiga üks parimatest blokeerijatest. Balti liiga 2013/14 Bigbank Tartuga 2014/15 Bigbank Tartuga Riikide meistrivõistlused 2013/14 Eesti meistrivõistlused Bigbank Tartuga 2014/15 Eesti meistrivõistlused Bigbank Tartuga 2017/18 Tšehhi meistrivõistlused ČEZ Karlovarskoga 2021/22 Belgia meistrivõistlused Maaseiki Greenyardiga 2022/23 Belgia meistrivõistlused Maaseiki Greenyardiga 2023/24 Belgia meistrivõistlused Roeselare Knackiga Välismaa esiliigad 2020/21 Prantsusmaa esiliiga Saint-Nazaire Volley-Balliga Riikide karikavõistlused 2013/14 Eesti karikavõistlused Bigbank Tartuga 2016/17 Tšehhi karikavõistlused ČEZ Karlovarskoga 2017/18 Tšehhi karikavõistlused ČEZ Karlovarskoga 2019/20 Eesti karikavõistlused Saaremaa võrkpalliklubiga 2023/24 Belgia liigakarikas Roeselare Knackiga 2023/24 Belgia karikavõistlused Roeselare Knackiga Individuaalsed auhinnad 2014/15 Balti liiga parim temporündaja 2018 Challenger Cup Henri Treial õppis 1999–2008 Võru I Põhikoolis. 2008. aastal alustas ta õpinguid Audentese Spordigümnaasiumis, mille lõpetas 2012. aastal.Treial on kihlatud sisulooja Ivika Lehtsaluga. Uus peatreener tõi võrkpallikoondise juurde viis uut mängijat ERR arhiiv, 10.04.2014. HENRI TREIAL ON KODUS TAGASI! 💪 Barrus Võru VK Instagram, 03.05.2024. Henri Treial läheb kuulsasse spaa- ja filmilinna karjääri tegema Wõrumaa Teataja, nr. 115, lk 5, 08.10.2016. Henri Treial Sporditulemused (vaadatud 18.01.2024). Poisid 91 Eesti Võrkpalli Liidu arhiiv (vaadatud 03.05.2023). Eesti poisid pistavad rinda Ida-Euroopa vägevatega Postimees arhiiv, 06.01.2009. Võrkpallikoondise uus peatreener nimetas esialgsed koondise kandidaadid Postimees arhiiv, 10.04.2014. Vaata, kellega alustab võrkpallikoondise uus peatreener ettevalmistuslaagrit Postimees arhiiv, 21.04.2014. Võrkpallikoondis sai uue peatreeneri debüütmängus kaotuse Valgevene käest Postimees arhiiv, 16.05.2014. Serbia koondise peatreener: Eesti mängis suurepärast võrkpalli ERR arhiiv, 13.10.2015. Gheorghe Cretu nimetas EM-ile sõitva 14-mehelise võrkpallikoondise ERR arhiiv, 21.08.2017. Selgus Eesti võrkpallikoondise koosseis EM-finaalturniiriks. ERR, 20. august 2023 Cretu: väsimuse taha ei jäänud midagi, soojendusel olime maailmameistrid Postimees arhiiv, 14.08.2015. Võrkpallikoondis alustab Challenger Cupi Portugali vastu ERR, 19.06.2018. Märt Roosna: Henri Treial Itaalia kannatusteaastast, Saaremaa professionaalsusest, koondisest ja kaaluteemast Delfi, 16.12.2019. Märt Roosna: DELFI LÄTIS | Treeneri otsus tuli jokkeriks osutunud Treialile üllatusena, põlvele haiget teinud Kreek tõmbab Läti vastu selga liberosärgi Delfi, 05.06.2021. Henri Treial Sporditulemused (vaadatud 03.05.2023). Nädalavahetusel toimub Tartus võrkpalli Premium7 Cup Postimees arhiiv, 26.09.2012. Tartu Bigbank alistas Tallinna Selveri ja tuli Eesti meistriks Postimees arhiiv, 13.04.2014. 2015 CEV Cup CEV arhiiv (vaadatud 03.05.2023). 2015 Challenge Cup CEV arhiiv (vaadatud 03.05.2023). VIDEO ja FOTOD: Bigbank Tartu krooniti Schenker liiga võitjaks! Delfi, 08.03.2015. Tartu Bigbank lõpetas hooaja viienda kohaga ERR arhiiv, 10.04.2016. Järjekordne Eesti võrkpallikoondislane siirdub mängima välismaale ERR arhiiv, 14.07.2016. Henri Treiali klubi kaotas Tšehhis karikafinaali ERR arhiiv, 28.02.2017. Henri Treial jäi debüüthooajaga välismaal väga rahule ERR arhiiv, 20.04.2017. Henri Treial: eurohooaeg oli igati kordaläinud ERR arhiiv, 17.03.2017. Venno 24 punkti aitasid Maliye Piyango järgmisesse ringi ERR arhiiv, 01.02.2018. Treial ja Karlovarsko kaotasid Tšehhi karikafinaalis Liberecile ERR arhiiv, 27.02.2018. Henri Treial krooniti võrkpallis Tšehhi meistriks ERR arhiiv, 27.04.2018. Henri Treial hakkab mängima Itaalias ERR, 17.09.2018. Nädal piiri taga: Kreek jätkab võimsas hoos, Keelelt resultatiivne mäng ERR, 28.01.2019. Nädal piiri taga: Keel aitas Posojilnica Austrias finaalseerias võitudeni ERR, 15.04.2019. Saaremaa VK sõlmis lepingu Eesti koondislasega ERR, 10.05.2019. Ajalugu teinud Saaremaa murdis eurosarjas veerandfinaali ERR, 13.02.2020. Saaremaa võitis Milano vastu küll geimi, kuid poolfinaali uks jäi suletuks ERR, 05.03.2020. Võrkpallis jäävad täiskasvanute Eesti meistritiitlid sel aastal jagamata ERR, 13.03.2020. Henri Treial siirdub aastase vaheaja järel välismaale Võrkpall24, 22.05.2020. Nädal piiri taga: Enardile kuld, Juhkamile ja Treialile hõbe ERR, 19.04.2021. Tavaellu sukelduda plaaninud Treial siirdub hoopis Meistrite liigasse! Võrkpall24, 01.09.2021. Võrkpallur Renet Vanker liitus Meistrite liiga meeskonnaga ERR, 03.01.2022. Võrkpallurid välismaal: Venno, Raadik ja Pupart tulid medalitele ERR, 25.04.2022. Tammearu koduklubi Roeselare pääses CEV-i karikaturniiril poolfinaali ERR, 16.02.2023. Nädal piiri taga: Tammearu pääses karikafinaali, Kreegi ja Kordase heast mängust võiduks ei piisanud ERR, 19.12.2022. Nädal piiri taga: Tammearu krooniti Belgia meistriks, Treialile ja Vankerile hõbe, Viiberile Rumeenias pronks Eesti Võrkpalli Liit, 08.05.2023. Geen Limburgs volkslied meer voor Henri Treial Knack Volley, 15.05.2023. Een elfde voor Knack Volley Roeselare Knack, 11.10.2023. Eesti koondislane krooniti Belgia karikavõitjaks Delfi, 12.02.2024. Treial tuli Belgia meistriks, Täht ja Tammemaa võidutsesid Saksamaal ERR, 29.04.2024. Karl Juhkami: Meistrite liigas saab play-off'is näha eestlaste duelli Postimees, 18.01.2024. BeVL 2023/2024 Lotto Volley League (vaadatud 03.05.2024). 2015 CEV Volleyball Cup - Men Statistics CEV (vaadatud 15.12.2023). 2015 CEV Volleyball Challenge Cup - Men Statistics CEV (vaadatud 15.12.2023). 2017 CEV Volleyball Cup - Men Statistics CEV (vaadatud 15.12.2023). 2018 CEV Volleyball Challenge Cup - Men Statistics CEV (vaadatud 15.12.2023). CEV Volleyball Challenge Cup 2020 | Men Statistics CEV (vaadatud 15.12.2023). CEV Champions League Volley 2022 | Men Statistics CEV (vaadatud 15.12.2023). CEV Volleyball Cup 2023 | Men Statistics CEV (vaadatud 15.12.2023). CEV Champions League Volley 2024 | Men Statistics CEV (vaadatud 18.01.2024).  Henri Treial – pildid, videod ja helifailid Wikimedia Commonsis Henri Treial Mängija profiil CEV kodulehel Koondis 2021 Eesti Võrkpalli Liit Henri Treial Nisse Huttunen International Sports Agency Volleybox Instagram